rejauldu/bengali-wikipedia huggingface dataset:
অষ্টম শতকে উদ্ভাবিত শারদা লিপি () ব্রাহ্মী লিপি পরিবারের অন্তর্গত আবুগিডা লিখন পদ্ধতি। এই লিপি কাশ্মীর অঞ্চলে সংস্কৃত ভাষা এবং কাশ্মীরি ভাষা লিখতে ব্যবহৃত হত। শারদা লিপি থেকে গুরুমুখী লিপির উদ্ভব হয়েছে। পূর্বে শারদা লিপি বহুল প্রচলিত থাকলেও বর্তমানে শুধুমাত্র কাশ্মীরি পন্ডিতদের কিছু অনুষ্ঠানপর্বেই এই লিপির ব্যবহার হয়ে থাকে।   বর্ণ    স্বরবর্ণ   24px অ  24px ই  24px উ  24px ঋ  24px  ঌ 24px এ  24px ও 24px আ  24px ঈ  24px ঊ  24px  ৠ  24px ঐ  24px ঔ   24px  অং  24px  অঃ   ব্যঞ্জনবর্ণ    24x24পিক্সেল ক  24px খ  24px গ  24px ঘ  24px   ঙ 24px চ  24px ছ  24px জ  24px ঝ  24px ঞ  24px  ট  24px  ঠ  24px  ড  24px  ঢ  24px  ণ 24px ত  24px থ  24px দ  24px ধ  24px ন 24px প  24px ফ  24px ব  24px ভ  24px ম 24px য  24px র  24px ল  24px ব  24px শ  24px  ষ  24px স  24px হ    ইউনিকোড   ২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111D।    তথ্যসূত্র    বহিঃসংযোগ   ancientscripts.com  Prevalence of the Śāradā Script in Afghanistan   Akṣara List of the Manuscript of Abhidharmadīpa , ca. the 11th Century, Collection of Sanskrit Mss. Formerly Preserved in the China Ethnic Library  বিষয়শ্রেণী:ব্রাহ্মী লিপি বিষয়শ্রেণী:আবুগিডা লিখন পদ্ধতি বিষয়শ্রেণী:কাশ্মীরের ইতিহাস বিষয়শ্রেণী:৮ম শতাব্দীতে প্রবর্তিত
আবুল কালাম আজাদ বাংলাদেশি রাজনীতিবিদ। তিনি কুমিল্লা-৪ আসনের সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  আবুল কালাম আজাদ কুমিল্লার দেবিদ্বার উপজেলায় জন্মগ্রহণ করেন। তার শিক্ষাগত যোগ্যতা এইচএসসি। আজাদ খাদ্যপণ্য আমদানি, মুরগি ও মাছ ব্যবসায় তিনি জড়িত।   রাজনৈতিক জীবন  আবুল কালাম আজাদ ২০২১ সালের ২৮ ফেব্রুয়ারি থেকে দ্বাদশ জাতীয় সংসদ নির্বাচনের আগে পর্যন্ত দেবিদ্বার উপজেলা পরিষদের চেয়ারম্যান ছিলেন। তিনি কুমিল্লা উত্তর জেলা আওয়ামী লীগের সাংগঠনিক সম্পাদক।  তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-৪ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:কুমিল্লা জেলার রাজনীতিবিদ বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিদ্যাময়ী সরকারি বালিকা উচ্চ বিদ্যালয় বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ভারতীয় উপমহাদেশে নারী শিক্ষার উন্নয়নে যে কয়টি বিদ্যালয় অগ্রণী ভূমিকা পালন করেছিল, বিদ্যাময়ী সরকারি বালিকা উচ্চ বিদ্যালয় তার মধ্যে অন্যতম। ব্রিটিশ স্থাপত্য রীতিতে ১৮৭৩ খ্রিস্টাব্দে স্থাপিত দোতলা লাল ভবনটি প্রাচীন ঐতিহ্যের আভিজাত্য নিয়ে এখনও দেশের অন্যতম শ্রেষ্ঠ বিদ্যাপীঠ হিসেবে সুপরিচিত। বিদ্যালয়টি ময়মনসিংহ শহরের প্রাণকেন্দ্রে অবস্থিত।  ইতিহাস   জেলায় শিক্ষার প্রসার ঘটানোর জন্য ১৮৩৫ সালে জনশিক্ষা কমিটির প্রেসিডেন্ট লর্ড মেকলে ইংরেজি শিক্ষা প্রবর্তনের সুপারিশ করেন। তার সুপারিশে গভর্নর জেনারেল লর্ড উইলিয়াম বেন্টিঙ্কের হাত ধরে ধীরে ধীরে শিক্ষাক্ষেত্রে পরিবর্তন আসে। এর আওতায় বিদ্যাময়ী সরকারি বালিকা উচ্চ বিদ্যালয় ১৮৭৩ সালে আলেকজান্ডার উচ্চ ইংরেজি বিদ্যালয় নামে নারী শিক্ষা প্রসারে ময়মনসিংহ শহরের কেন্দ্রস্থলে স্থাপিত হয়। মুক্তাগাছা, গৌরীপুর এবং কৃষ্ণনগরের জমিদারগণের উদার অর্থানুকূল্যে পরবর্তী সময়ে বিদ্যালয়টির নবরূপায়ন ঘটে। এদের মধ্যে মুক্তাগাছার জমিদার জগৎকিশোর আচার্য চৌধুরী বিদ্যালয়ের উন্নয়নে বিপুল অর্থদান এবং ঐকান্তিক প্রচেষ্টা চালান। পরে তাঁর জননী বিদ্যাময়ী দেবীর নামে বিদ্যালয়ের নাম আলেকজান্ডার থেকে পরিবর্তন করে বিদ্যাময়ী নামকরণ করা হয়।  স্থাপনের একষট্টি বছর পর ১৯১২ সালে বিদ্যালয়টি জাতীয়করণ হয়। বিদ্যালয়ের প্রাথমিক পর্বে প্রধান শিক্ষকের দায়িত্বে ছিলেন নবকুমার সমাদ্দার। বিদ্যালয়টি বিদ্যাময়ী নামকরণ করার সময় দায়িত্বে ছিলেন শ্রীমতী ঘোষ।  বিদ্যালয়ের লোহার প্রবেশদ্বারটি পেরোলেই রয়েছে পাকা গোল চত্বর দ্বারা ঘেরা বিশাল রাধাচূড়া বৃক্ষ ও বামপাশের পাকাঘাট নির্মিত বিশাল পুকুর। ১৯১২ সালে এখানে একটি দ্বিতল ছাত্রীনিবাস নির্মিত হয়। ১৯২৬ সালে বিশ্বকবি রবীন্দ্রনাথ ঠাকুর বিদ্যালয়টি দেখতে আসেন। তখন মিস ভেরুলকার নামে একজন বিদেশী এ বিদ্যালয়টির প্রধান ছিলেন। বিদ্যালয়টি ৩.৫৩২১ একর জমির উপর প্রতিষ্ঠিত।   প্রাতিষ্ঠানিক ব্যবস্থা  ১৯৯১ সাল থেকে বিদ্যালয়টিতে দ্বৈত শিফট চালু হলে প্রধান শিক্ষিক, সহকারী প্রধান শিক্ষকাসহ শিক্ষক-শিক্ষিকার সংখ্যা দাঁড়ায় ৫৩ জন। প্রভাতী শাখা আরম্ভ হয় সকাল ৭.০০ মিনিটে এবং শেষ হয় ১২.০০ মিনিটে। দিবা শাখার কার্যক্রম শুরু হয় দুপুর ১২.১৫ মিনিটে এবং শেষ হয় বিকেল ৫.২৫ মিনিটে।   শিক্ষা সুবিধাসমূহ  দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়। উল্লেখযোগ্য প্রাক্তন ছাত্রী  পুষ্পময়ী বসু – খ্যাতনামী অনুবাদক।   চিত্রশালা   আরও দেখুন  ময়মনসিংহ জিলা স্কুল  ঈশ্বরগঞ্জ বিশ্বেশ্বরী পাইলট উচ্চ বিদ্যালয়   তথ্যসূত্র   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৩-এ ব্রিটিশ ভারতে প্রতিষ্ঠিত বিষয়শ্রেণী:১৮৭৩-এ ভারতে প্রতিষ্ঠিত
বিজয়া রায় (অক্টোবর ১৯১৭ – ২ জুন ২০১৫) একজন ভারতীয় লেখিকা ও অভিনেত্রী ছিলেন। তিনি ভারতীয় চলচ্চিত্রকার সত্যজিৎ রায়ের স্ত্রী ছিলেন। তাদের পুত্র সন্দীপ রায় একজন চলচ্চিত্র পরিচালক। বিয়ের আগে বিজয় ও সত্যজিৎ সম্পর্কে আত্মীয় ছিলেন (সম্পর্কে পিসতুতো দিদি)। দীর্ঘ প্রেমের পর ১৯৪৪ সালে তাদের বিয়ে হয়। বিজয়া রায় ১৯৪৪ সালে শেষ রক্ষা নামে একটি বাংলা চলচ্চিত্রে অভিনয় করেছিলেন এবং নেপথ্য কণ্ঠ দিয়েছিলেন। ১৯৯৯ সালে ক্যাথরিন বার্গের গাছ নামের প্রামাণ্যচিত্রে অভিনয় করেছিলেন। তীব্র নিউমোনিয়ায় আক্রান্ত হয়ে তিনি ৯৭ বছর বয়সে কলকাতায় মারা যান।   প্রাথমিক জীবন এবং শিক্ষা  বিজয়া রায় ১৯১৭ সালে চারু চন্দ্র দাস ও মাধুরী দেবীর ঘরে জন্ম নেন। তার পিতা একজন ব্যারিস্টার ছিলেন এবং মাতা জাতীয়তাবাদী নেতা 'দেশবন্ধু' সি আর দাসের স্ত্রী বাসন্তী দেবীর ছোট বোন ছিলেন। বিজয়া রায় চার বোনের মধ্যে কনিষ্ঠ ছিলেন। তাঁর বড় বোন সতী দেবীও একজন বিখ্যাত সংগীতশিল্পী ছিলেন যিনি উদয় শঙ্করের সাথে আলমোরায় এবং বোম্বেয়ের পৃথ্বী থিয়েটারে কাজ করেছিলেন এবং সতী দেবীর মেয়ে রুমা গুহ ঠাকুর্তা সংগীত ও অভিনয় জগতের এক সুপরিচিত ব্যক্তিত্ব ছিলেন, যিনি কিংবদন্তি গায়ক কিশোর কুমারকে বিয়ে করেছিলেন। বিজয়া রায় বহু ছবিতে কাজ না করলেও তাঁর বহুমুখী অভিনয়ের প্রতিভা ছিল। তৎকালীন বিখ্যাত গায়িকা কনক দাস (বিশ্বাস) তাঁর পিতৃ-খালা ছিলেন।  বিজয়া রায় পাটনায় বেড়ে ওঠেন এবং সেখানেই শিক্ষা লাভ করেন। তার প্রতিভাশালী কণ্ঠ ছিল এবং তার বাবা তাকে সোফ্রানো শিখতে এবং পশ্চিমা শাস্ত্রীয় সংগীতের প্রশিক্ষণ লাভের জন্য প্যারিস পাঠাতে চেয়েছিলেন। ১৯৩৩ সালে, তার যখন তেরো বছর বয়স তখন তার পিতা মারা যান। তখন তিনি তাঁর মা ও বোনদের সাথে কলকাতায় তাঁর পিতৃ মামা প্রসন্ত দাসের বাড়িতে চলে আসেন। এখানেই তার চাচাতো ভাই সত্যজিতের সাথে তার দেখা হয়েছিল। তারা একে অপরের প্রতি আকৃষ্ট হন এবং তাদের উভয়ের চলচ্চিত্র ও পশ্চিমা শাস্ত্রীয় সংগীত নিয়ে আগ্রহ ছিল। তিনি কলকাতার মহিলা কলেজ যোগমায়া দেবী কলেজ থেকে স্নাতক লাভ করেন। স্নাতক শেষ করার পর, তিনি কলকাতার বেথুন স্কুল এবং কমলা বালিকা বিদ্যালয়ের শিক্ষিকা হিসাবে এবং অল্প সময়ের জন্য একটি সরকারি অফিসে ক্লার্ক হিসাবে কাজ করেছিলেন। পরে তিনি তার চাকরি ছেড়ে চলচ্চিত্র নিয়ে কর্মজীবন শুরু করার জন্য বোম্বে চলে যান।   ব্যক্তিজীবন  তিনি সাফল্য বা সন্তুষ্টি ছাড়া কয়েক চলচ্চিত্রে কাজ করেন। ১৯৪৯ সালে তিনি সত্যজিৎ রায়কে বিয়ে করেন যিনি সম্পর্কে তার পিসতুতো ভাই। তাদের একমাত্র পুত্র সন্দীপ ১৯৫৩ সালে জন্মগ্রহণ করেন। বিজয়া রায় সত্যজিৎ রায়ের জীবনের অনুপ্রেরণা হিসেবে ছিলেন। ১৯৯২ সালে তার স্বামীর মৃত্যুর পর তিনি তার পুত্র সন্দীপ, পুত্রবধূ ললিতা এবং নাতি সৌরদীপের সঙ্গে কলকাতায় বাস করতেন। তিনি "আমাদের কথা" (আইএসবিএন ৮১-৭৭৫৬-৬৮৭-৩) নামে একটি আত্মজীবনী লেখেন যা আনন্দ পাবলিশার্স দ্বারা প্রকাশিত হয়। তিনি নিউমোনিয়ায় আক্রান্ত হয়ে ২ জুন ২০১৫ সালে মারা যান।   চলচ্চিত্র   শেষ  রক্ষা (১৯৪৪)   মশাল (১৯৫০)  রজনী   তথ্যসূত্র    গ্রন্থপঞ্জি      বহিঃসংযোগ   বিষয়শ্রেণী:১৯২১-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:যোগমায়া দেবী কলেজের প্রাক্তন শিক্ষার্থী বিষয়শ্রেণী:কলকাতার ব্যক্তি বিষয়শ্রেণী:কলকাতার অভিনেত্রী বিষয়শ্রেণী:পাটনার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউমোনিয়ায় মৃত্যু বিষয়শ্রেণী:ব্রাহ্ম বিষয়শ্রেণী:সত্যজিৎ রায় বিষয়শ্রেণী:ভারতে নিউমোনিয়ায় মৃত্যু বিষয়শ্রেণী:১৯১৭-এ জন্ম বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাটনার অভিনেত্রী
হায়া দিবস () হলো পাকিস্তানে ১৪ই ফেব্রুয়ারিতে পালন করা ও উদযাপন করা সাংস্কৃতিক অনুষ্ঠান। এটি ভালোবাসা দিবসের বিরোধী বা বিকল্প হিসেবে তৈরি করা হয়েছিল এবং এটি ইসলামি সংস্কৃতি ও মূল্যবোধের বিনয়কে তুলে ধরে। এটি সর্বপ্রথম ইসলামি জমিয়ত তালাবা পাকিস্তান, একটি ধর্মীয় ছাত্র সংগঠন দ্বারা উদযাপন করা হয়। এটি সাধারণত সেসব পাবলিক বিশ্ববিদ্যালয়ে পালিত হয় যেখানে জমিয়ত তালাবা পাকিস্তানের উপস্থিতি আছে।  উদযাপন রাজধানী ইসলামাবাদ, করাচি, লাহোর, গুজরানওয়ালা, পেশোয়ার, মুলতান, ফয়সালাবাদ, কোয়েটা এবং অন্যান্য শহরগুলির সমস্ত বড় কলেজ এবং বিশ্ববিদ্যালয় ক্যাম্পাসে সমাবেশ, সেমিনার এবং অন্যান্য ইভেন্ট অনুষ্ঠিত হয় যেখানে হাজার হাজার শিক্ষার্থী অংশগ্রহণ করে।  সারাদেশে বিভিন্ন প্রতিষ্ঠানে সচেতনতামূলক স্টল স্থাপন করা হয় এবং ভালোবাসা দিবসের বিরুদ্ধে সাহিত্য বিতরণ করা হয়।  তথ্যসূত্র  বিষয়শ্রেণী:ফেব্রুয়ারি উদ্‌যাপন বিষয়শ্রেণী:পাকিস্তানে উদ্‌যাপন
ত্রিভুজ ফোঁড়ানো হল যৌনাঙ্গ ফোঁড়ানোর বিভিন্ন প্রকারের মধ্যে একটি যা ভালভাতে করা হয়। এটি একটি অনুভূমিক ছিদ্র যা পাশ থেকে পাশ দিয়ে যায়, ভগাঙ্গুরের ফণা টিস্যুর গোড়ার নীচে যেখানে এটি ভিতরের ল্যাবিয়ার সাথে এবং ভগাঙ্কুরের নীচে মিলিত হয়।    নামটি টিস্যু থেকে উদ্ভূত হয়েছে যেখানে ল্যাবিয়া ভগাঙ্গুরের ফণার সাথে মিলিত হয়, যা একটি ত্রিভুজের মতো দেখায়।  প্রত্যক্ষ ভগাঙ্গুর উদ্দীপনার পাশাপাশি যোনি বা পায়ুপথে অনুপ্রবেশের সময় ফোঁড়ানো যৌন সংবেদন বাড়াতে পারে। এটি পেছন থেকে ভগাঙ্কুরকে উদ্দীপিত করতে পারে,   যদিও এটি ভগাঙ্কুর বা ভগাঙ্কুর শ্যাফটের মধ্য দিয়ে যায় না তথাপি এটি উদ্দীপিত করার একমাত্র যৌনাঙ্গ ফোঁড়ানো। ছিদ্রে পরার জন্য সাধারণ গহনা হল একটি বারবেল। কিছু ব্যক্তির মধ্যে এমন ফোঁড়ানো এনরগাসমিয়া হওয়ার কারন হতে পারে।   এটি আরও জটিল এবং ব্যয়বহুল যৌনাঙ্গ ফোঁড়ানোগুলির মধ্যে একটি। গড় নিরাময় সময় ১২ থেকে ১৮ সপ্তাহ  এবং ত্রিভুজ ফোঁড়ানো করলে পরবর্তী রক্তপাত হওয়ার সম্ভাবনা অন্যান্য ধরনের ভালভা ভেদনের তুলনায় বেশি।  ভালভা সম্পর্কিত বেশ কয়েকটি শারীরবৃত্তীয় প্রয়োজনীয়তা রয়েছে। উদাহরণস্বরূপ, ভগাঙ্গুর ফণাকে পর্যাপ্ত দূরত্ব পর্যন্ত শরীর থেকে বাইরের দিকে বেরিয়ে আসতে হবে। বেশিরভাগ ভালভা ছিদ্র করার জন্য উপযুক্ত নয়। এর জটিলতা এই কারণে যে ছিদ্রকারীকে তার বসানোর জন্য চাক্ষুষ সংকেতের পরিবর্তে প্রধানত স্পর্শকাতরতা ব্যবহার করতে হয়। এটি এমন একটি অবস্থানে যেখানে ভুল হলে ফোঁড়ানোর ফলে ব্যথা হতে পারে এবং ভালভা ক্ষতিগ্রস্ত হতে পারে। কিছু লোক একে তীব্র বেদনাদায়ক যৌনাঙ্গ ফোঁড়ানোর মধ্যে একটি বলে মনে করে  কারণ এটি অনেক টিস্যু এবং অনেক স্নায়ুর মধ্য দিয়ে যায়।   ইতিহাস  পিএফআইকিউ ম্যাগাজিনের মতে, ১৯৯০-এর দশকের গোড়ার দিকে গন্টলেট বডি পিয়ার্সিং স্টুডিওর লু ডাফ প্রথম ত্রিভুজ ফোঁড়ানোর কাজটি করেছিলেন।  এটি পরবর্তীকালে এলেন অ্যাঞ্জেল দ্বারা বিকশিত হয়েছিল।    তথ্যসূত্র    বহিঃসংযোগ    বডি মডিফিকেশন ই-জাইন (আর্কাইভ কপি)  বিষয়শ্রেণী:নারীদের যৌনাঙ্গ ফোঁড়ানো
ফ্রস্ট ইলাস্ট্রেটেড ছিল যুক্তরাষ্ট্রের ইন্ডিয়ানার ফোর্ট ওয়েন থেকে প্রকাশিত একটি স্বাধীন সাপ্তাহিক সংবাদপত্র ছিল। পত্রিকাটি দেশটির "আফ্রিকান আমেরিকানদের সংবাদ ও দৃষ্টিভঙ্গি" প্রচার করতো।"Pushing the Color Line: Race and Employment in Fort Wayne, Indiana, 1933-1963". Indiana University Magazine of History. PEGGY SEIGEL ১৯৬৮ সালে প্রতিষ্ঠিত, এটি ফোর্ট ওয়েনের প্রাচীনতম সাপ্তাহিক সংবাদপত্র ছিল। Frost Illustrated [Fort Wayne, IN] - Indiana INTERNnet ফ্রস্ট ইলাস্ট্রেটেড ন্যাশনাল নিউজপেপার অ্যাসোসিয়েশন, দ্য ন্যাশনাল নিউজপেপার পাবলিশার্স অ্যাসোসিয়েশন, এবং হুশিয়ার স্টেট পাবলিশার্স অ্যাসোসিয়েশন এবং গ্রেটার ফোর্ট ওয়েন চেম্বার অফ কমার্সের সদস্য ছিল।  ১৯৬৮ সালে প্রতিষ্ঠিত, ফ্রস্ট ইলাস্টট্রেডের তিনটি প্রতিযোগী সাময়িকী ছিল যারা ফোর্ট ওয়েনের সংখ্যালঘু সম্প্রদায়ের জন্য কাজ করেছিল। ফ্রস্ট ইলাস্ট্রেটেডের প্রকাশক এডওয়ার্ড স্মিথের মতে, কাগজটি স্থিরচিত্র সংযোজনের মাধ্যমে নিজেকে আলাদা করেছে, নিজেকে একটি "সচিত্র" কাগজ হিসাবে বিপণন করেছে।  ১৯৬৯ সালে, আফ্রিকান-আমেরিকান কার্টুনিস্ট রিচার্ড "গ্রাস" গ্রীন ফ্রস্ট ইলাস্ট্রেটেডের জন্য লস্ট ফ্যামিলি () আঁকেন।  ফ্রস্ট ইলাস্ট্রেটেডের সর্বশেষ সংখ্যাটি অক্টোবর ১১-২৪, ২০১৭-এর সপ্তাহ'র খবর নিয়ে প্রকাশিত হয়েছিল। এটির প্রধান পাতার গল্পটি ছিল ফোর্ট ওয়েনের লুথারিয়ান হাসপাতালের নতুন নির্বাহী কর্তা সম্পর্কে।   তথ্যসূত্র   বিষয়শ্রেণী:বিলুপ্ত আফ্রিকান-মার্কিন সংবাদপত্র
এএসএম মতিউর রহমান বাংলাদেশ সেনাবাহিনীর অবসরপ্রাপ্ত মেজর জেনারেল। কর্মকর্তা এবং ফখরুদ্দীন আহমেদের নেতৃত্বাধীন তত্ত্বাবধায়ক সরকারের স্বাস্থ্য ও পরিবার কল্যাণ উপদেষ্টা।। তিনি বিশ্বের বিভিন্ন দেশের সেমিনারে উপস্থিত ছিলেন এবং বাংলাদেশের সাবেক স্বাস্থ্য, পানি উন্নয়ন ও ধর্ম মন্ত্রী ছিলেন।   কর্মজীবন  এএসএম মতিউর রহমান ছিলেন একজন চিকিৎসক যিনি বাংলাদেশ সেনাবাহিনীর মেজর জেনারেল হিসাবে অবসর গ্রহণ করেন।  তিনি ছিলেন ফখরুদ্দীন আহমেদের নেতৃত্বাধীন তত্ত্বাবধায়ক সরকারের স্বাস্থ্য ও পরিবার কল্যাণ উপদেষ্টা। তিনি জানুয়ারী ২০১৭ সালে অবসর গ্রহণ করেন।  নর্থ সাউথ বিশ্ববিদ্যালয়ের খণ্ডকালীন অনুষদ ছিলেন।    আরও দেখুন    মোল্লা ফজলে আকবর   তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাংলাদেশের পানিসম্পদ উপদেষ্টা
হ্যাভেরিং রেসিডেন্টস অ্যাসোসিয়েশন (HRA) হল লন্ডন, ইংল্যান্ডের বাসিন্দাদের সংগঠন এবং নিবন্ধিত রাজনৈতিক দলের একটি গ্রুপ। এটি হ্যাভরিং এর লন্ডন বরোতে সক্রিয় এবং ২০২৩ সাল পর্যন্ত হ্যাভরিং লন্ডন বরো কাউন্সিলের একটি ২১-কাউন্সিলর গ্রুপ গঠন করে। ২০২২ সালের লন্ডন বরো কাউন্সিল নির্বাচনে তারা হ্যাভারিং কাউন্সিলের বৃহত্তম দল, লন্ডনের বৃহত্তম নির্বাচিত বাসিন্দাদের দল এবং লন্ডনের সমস্ত বরো কাউন্সিলে প্রতিনিধিত্বকারী চতুর্থ বৃহত্তম রাজনৈতিক দল। হ্যাভিং-এর সমস্ত বাসিন্দার গোষ্ঠী HRA-এর সাথে যুক্ত নয়, সাধারণত 'স্বাধীন বাসিন্দা' প্রার্থী হিসাবে দাঁড়িয়ে এটি ইঙ্গিত করে। ২০১৪ সালে হ্যাভারিং রেসিডেন্টস অ্যাসোসিয়েশন গ্রুপের আটজন সদস্য বিভক্ত হয়ে ইস্ট হ্যাভিং রেসিডেন্টস গ্রুপ গঠন করে।   ইতিহাস  রাজনৈতিক দলটির উৎপত্তি হর্নচার্চ রেটপেয়ার্স অ্যাসোসিয়েশন থেকে যা ১৯২৬ সালে তৈরি হওয়ার পর থেকে হর্নচার্চ আরবান ডিস্ট্রিক্ট কাউন্সিলের নির্বাচনে প্রতিদ্বন্দ্বিতা করেছিল। ১৯১১ এবং ১৯২৫ সালে অ্যাসোসিয়েশন বর্ধিত কর আরোপের ভয়ে শহুরে জেলা সৃষ্টির বিরোধিতা করেছিল। সমিতি প্রথম নির্বাচনের পর কাউন্সিল নিয়ন্ত্রণ করে। ১৯৩৪ সালে হর্নচার্চ ক্র্যানহ্যাম এবং আপমিনিস্টারকে অন্তর্ভুক্ত করার জন্য প্রসারিত হয়, যা জেলার মধ্যে আরেকটি পূর্বসূরি নিয়ে আসে, আপমিনস্টার এবং ক্র্যানহাম রেটপেয়ার্স অ্যাসোসিয়েশন। এটি কমপক্ষে ১৯২৩ সাল থেকে সক্রিয় ছিল যখন অ্যাসোসিয়েশনের চেয়ারম্যান সাউথেন্ড আর্টেরিয়াল রোড নির্মাণে বিলম্বের বিষয়ে অভিযোগ করার জন্য টাইমসকে একটি চিঠি লিখেছিলেন। দ্বিতীয় বিশ্বযুদ্ধের পর কাউন্সিলে প্রধান রাজনৈতিক দলগুলির আধিপত্য ছিল, কিন্তু ১৯৬১ থেকে ১৯৬৫ সাল পর্যন্ত এটি সবচেয়ে বড় গোষ্ঠী হিসাবে হারদাতাদের সাথে সামগ্রিকভাবে নিয়ন্ত্রণে ছিল না।   তথ্যসূত্র   বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল
thumb|300px|বিশ্বের মানচিত্র ২০১২ গ্রীষ্মকালীন অলিম্পিক চলাকালীন প্রতিটি দেশের পদক অর্জন দেখাচ্ছে। ব্যাখ্যা: হলুদ সেই সব দেশকে উপস্থাপন করছে যারা অন্তত একটি স্বর্ণ পদক জিতেছে। রূপালী সেই সব দেশকে উপস্থাপন করছে যারা অন্তত একটি রৌপ্য পদক জিতেছে। তামাটে সেই সব দেশকে উপস্থাপন করছে যারা অন্তত একটি ব্রোঞ্জ পদক জিতেছে। নীল সেই সব দেশকে উপস্থাপন করছে যারা কোন পদক জিততে পারেনি। লাল সেই সব দেশকে উপস্থাপন করছে যারা ২০১২ গ্রীষ্মকালীন অলিম্পিকে অংশগ্রহণ করেনি।  250px|thumb|৫০ মিটার রাইফেলে জয়ী হয়ে স্বর্ণপদকে কামড়ে ধরেছেন মার্কিন যুক্তরাষ্ট্রের জেমি গ্রে (ডানে); পাশে রুশ শ্যুটার ও ব্রোঞ্জপদকধারী দারিয়া ভোভিনা  ২০১২ গ্রীষ্মকালীন অলিম্পিকের পদক তালিকায় বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের প্রাপ্ত পদকের সংখ্যা তালিকা আকারে তুলে ধরা হলো। ২৭ জুলাই থেকে ১২ আগস্ট পর্যন্ত যুক্তরাজ্যের লন্ডনে অনুষ্ঠিত ২০১২ সালের অলিম্পিক ক্রীড়ায় ২৬টি ক্রীড়ার ৩০২টি বিষয়ে ১০,৮২০ জন ক্রীড়াবিদ অংশগ্রহণ করেছেন।  ২০৪টি জাতীয় অলিম্পিক কমিটির নিয়ন্ত্রণাধীন ৮৫টি দেশ কমপক্ষে একটি পদক এবং ৫৪টি দেশ কমপক্ষে একটি স্বর্ণপদক লাভ করেছে।   পদক তালিকা  চাবি  পদক সংখ্যায় পরিবর্তনসমূহ   তথ্যসূত্র    বহিঃসংযোগ    আন্তর্জাতিক অলিম্পিক কমিটিতে লন্ডন ২০১২   পদক বিষয়শ্রেণী:গ্রীষ্মকালীন অলিম্পিকের পদক তালিকা বিষয়শ্রেণী:লন্ডনের ক্রীড়া-সম্পর্কিত তালিকা
গোলাম মোহাম্মদ সিরাজ (জন্ম: ১৫ জানুয়ারি ১৯৫০) একজন বাংলাদেশি জাতীয়তাবাদী দলের রাজনীতিবিদ। সিরাজ বগুড়া-৫ আসন থেকে বাংলাদেশ জাতীয়তাবাদী দলের (বিএনপি) মনোনয়নে পঞ্চম, ষষ্ঠ ও সপ্তম জাতীয় সংসদের সদস্য নির্বাচিত হয়েছিলেন। ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে পুনরায় বিএনপির মনোনয়নে জয় লাভ করেন।  রাজনৈতিক ও কর্মজীবন সিরাজ বগুড়া বিএনপির জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন।  ২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মীর্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন।  ১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন।  আরও দেখুন  একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  তথ্যসূত্র  বহিঃসংযোগ  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বগুড়া জেলার রাজনীতিবিদ বিষয়শ্রেণী:১৯৫০-এ জন্ম বিষয়শ্রেণী:দশম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
বিবরণ    লাইসেন্স   বিষয়শ্রেণী:বাংলাদেশী চলচ্চিত্রের ডিভিডি প্রচ্ছদ   Rationale of fair use   The image is being used to illustrate the film in question.  No free or public domain images have been located for this purpose.  The image is of lower resolution than the original poster.   The image does not limit the copyright owners' rights to distribute the film in any way.  This image is used on various websites, so its use on Wikipedia does not make it significantly more accessible than it already is.   The image is being used for informational purposes only.
কলিম উদ্দিন আহমেদ মিলন বাংলাদেশি রাজনীতিবিদ। তিনি সুনামগঞ্জ-৫ আসনের সাবেক সংসদ সদস্য।   প্রাথমিক জীবন  কলিম উদ্দিন আহমেদ মিলন সুনামগঞ্জের ছাতকের বাগবাড়ীতে জন্মগ্রহণ করেন।   রাজনৈতিক জীবন  কলিম উদ্দিন আহমেদ মিলন ছাত্রজীবন থেকে জাতীয় সমাজতান্ত্রিক দলের রাজনীতির সাথে জড়িত ছিলেন। তিনি কেন্দ্রীয় বিএনপির সহ সাংগঠনিক সম্পাদক।  তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে সুনামগঞ্জ-৫ আসন থেকে প্রথমবার সংসদ সদস্য নির্বাচিত হন।  ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে সুনামগঞ্জ-৫ আসন থেকে ২য়বার সংসদ সদস্য নির্বাচিত হন।  তিনি ১৯৯৬ সালে বিএনপিতে যোগদিয়ে সুনামগঞ্জ জেলা বিএনপির সাংগঠনিক সম্পাদক, সাধারণ সম্পাদক ও আহবায়ক হিসেবে দায়িত্ব পালন করেন।  তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সুনামগঞ্জ-৫ আসন থেকে পরাজিত হন।  ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের মননয়নে সুনামগঞ্জ-৫ আসন থেকে সংসদ সদস্য নির্বাচিত হন।  ২০০৮ সালের নবম সংসদ নির্বাচনে সুনামগঞ্জ-৫ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন।  ২০১৭ সালে সুনামগঞ্জ জেলা বিএনপির সভাপতি নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
তেহরানের ইসলামি সিটি কাউন্সিল () হল সরাসরি নির্বাচিত কাউন্সিল যা তেহরান শহরের সভাপতিত্ব করে, মেয়র-কাউন্সিল সরকার ব্যবস্থায় তেহরানের মেয়র নির্বাচন করে এবং তেহরানের পৌরসভার বাজেট প্রণয়ন করে।  কাউন্সিলটি ২১ সদস্যদের নিয়ে গঠিত যারা চার বছরের মেয়াদে বহুত্ব-এ-বৃহৎ ভোটের ভিত্তিতে নির্বাচিত হন। কাউন্সিলের চেয়ারম্যান এবং ডেপুটি চেয়ারম্যান বিজোড়-সংখ্যার বছরে প্রথম নিয়মিত সভায় কাউন্সিল দ্বারা নির্বাচিত হয়।  এটি রবিবার, মঙ্গলবার এবং বুধবার সকাল ১০ টায় নিয়মিত সভা করে (ছুটির দিন ব্যতীত বা বিশেষ রেজোলিউশন দ্বারা বৈঠক না করার সিদ্ধান্ত হয়)।   ইতিহাস  পারস্যের সাংবিধানিক বিপ্লব স্থানীয় শাসন সংক্রান্ত একটি আইন পাস করে যা "ঘনুন-ই বালাদিহ" নামে পরিচিত। আইনের দ্বিতীয় এবং তৃতীয় অনুচ্ছেদ, "আঞ্জোমান-ই বালাদিহ" বা সিটি কাউন্সিল, শহরে কাউন্সিলগুলির ভূমিকা, সদস্যদের যোগ্যতা, নির্বাচন প্রক্রিয়া এবং ভোটের অধিকারী হওয়ার প্রয়োজনীয়তা। তেহরানের শহরের কাঠামোর পরিবর্তনের ক্রমবর্ধমান প্রয়োজনের সাথে মোকাবিলা করার জন্য ১৯১০ সালে ইরানের বালাদিহ বা আধুনিক পৌরসভা প্রতিষ্ঠিত হয়েছিল।  প্রথম বিশ্বযুদ্ধের পর, রেজা শাহ, পাহলভি রাজবংশের প্রতিষ্ঠাতা, অবিলম্বে ১৯০৭ সালের "ঘনুন-ই বালাদিহ" স্থগিত করেন এবং বিকেন্দ্রীভূত এবং স্বায়ত্তশাসিত সিটি কাউন্সিলগুলিকে শাসন ও পরিকল্পনার কেন্দ্রবাদী/ক্ষেত্রবাদী পদ্ধতির দ্বারা প্রতিস্থাপিত করা হয়।Vahid Vahdat Zad (2011).    তথ্যসূত্র   বহিঃসংযোগ  Islamic City Council of Tehran, the council's website (in Persian)  বিষয়শ্রেণী:তেহরানের সরকার বিষয়শ্রেণী:ইরানের সিটি কাউন্সিল
কোসেই তানি (, ; জন্ম: ২২ নভেম্বর ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব শোনান বেলমারে এবং জাপান অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৫ সালে, তানি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কোসেই তানি ২০০০ সালের ২২শে নভেম্বর তারিখে জাপানের ওসাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তানি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অলিম্পিক ফুটবলার বিষয়শ্রেণী:জে৩ লিগের খেলোয়াড় বিষয়শ্রেণী:গাম্বা ওসাকার খেলোয়াড় বিষয়শ্রেণী:পুরুষ ফুটবল গোলরক্ষক
লিলি চক্রবর্তী, (জন্ম ১৫ জানুয়ারি, ১৯৭২) একজন ভারতীয় গজল গায়িকা, বাঙ্গালী কবি এবং সুরকার।  তার রচনাগুলির মধ্যে রয়েছে ছোট গল্প গুচ্ছ (২০০৯) এবং কবি একাকিত্ব (২০০৯) এবং ছন্দে কাব্য (২০১০)। ২০০৯ সালে, তার অ্যালবাম, জানলে-এ-দিল, ভারতের প্রথম ডিজিটাল ভাবে প্রকাশ হওয়া অ্যালবাম।   পুরস্কার   সঙ্গীত একাডেমী পুরস্কার  কালাকার পুরস্কার   গানের অ্যালবাম   জানলে-এ-দিল ২০০৯  লাইভ ইন কনসার্ট ২০১০  ট্রিবুট টু জগজিৎ সিংহ ২০১২  হালচাল ২০১৩   লিলি চক্রবর্তীর রচিত গ্রন্থাবলি   একাকিত্ব (২০০৯)  ভাবনা (২০১১)  গল্প গুচছ (২০০৯)  প্রেম (২০১০)  ছন্দে কাব্য (২০১০)  গুচছ কবিতা (২০১১)   পাদটীকা    বহিঃসংযোগ   লিলি চক্রবর্তীর ওয়েবসাইট  বিষয়শ্রেণী:১৯৭২-এ জন্ম বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:পশ্চিমবঙ্গের ছোটগল্পকার বিষয়শ্রেণী:পশ্চিমবঙ্গের ব্যক্তি বিষয়শ্রেণী:পশ্চিমবঙ্গের সাহিত্যিক বিষয়শ্রেণী:বাঙালি ছোটগল্পকার বিষয়শ্রেণী:বাঙালি সাহিত্যিক বিষয়শ্রেণী:ভারতীয় ছোটগল্পকার বিষয়শ্রেণী:ভারতীয় নারী কবি বিষয়শ্রেণী:বাঙালি কবি বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:বাঙালি মহিলা কবি বিষয়শ্রেণী:ভারতীয় নারী সুরকার বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:কলকাতার সঙ্গীতজ্ঞ বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:২১শ শতাব্দীর নারী সুরকার বিষয়শ্রেণী:বাঙালি সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের কবি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:পশ্চিমবঙ্গের সঙ্গীতশিল্পী বিষয়শ্রেণী:ভারতীয় গজল গায়িকা